Yo thusiwa nga masheleni nga Dzangano la Yuropa li re nga fhasi ha Mbekanyomushumo ya u Fhatululwa nga Vhuswa na Mvelelo 1. Naa Mutheo wa Ndalukano wa Lushaka ndi mini? Mulayo wa zwa Mutakalo na Tsireledzo Mishumoni, wa 1993, u ṱoḓa mutholi a tshi ita uri vhuponi hune ha shumelwa hone huvhe ho tsireledzeaho nahone hune ha si vhe khombo kha mutakalo wa vhashumi. Hezwi zwi amba uri mutholi u fanela u vhona uri vhupo hune ha shumelwa hone a hu na zwithu zwine zwa nga vhanga khombo, zwine zwa nga sa benzini, kiḽorini na zwitshili, zwithu, tshishumiswa, maitele, nz. zwine zwa huvhadza, tshinyadza kana zwine zwa nga vhanga vhulwadze. Hune zwa si konadzee, mutholi u fanela u ḓivhadza vhashumi nga ha khombo idzi, uri dzi nga tsireledzwa hani, na zwauri hu nga shumiwa ho tsireledzea nga nḓila-ḓe, nahone a ṋekedze maṅwe maga a tsireledzo uri hu vhe vhupo ha u shumela ho tsireledzeaho.